Tombuwân Sukulen

Tombuwân sukulen jhughân èkennal mènangka sukulen, panèka tombuwân kalabân organ sè tebbel, adhâghing, bân bârâ, biasana ka'angghuy nyimpen aèng è iklim otabâ kabâḍâ'ân tana sè kerrèng. Kabâḍâ'ân panèka ta' èghuna'aghi saccara ilmiah ka'angghuy nerrangngaghi kalowarga bân genus tombuwân karana segghut akorat coma è tingkat spèsiès tongghâl. Oca' sukulen asalla ḍâri bhâsa Latin sucus, sè artèna "jus" otabâ "ghetta". Tamennan sukulen bisa nyèmpen aèng ḍâlem cem-macem struktur organ, akadhi ḍâun bân bhungka. Pan-bârâmpan tamennan bisa nyèmpen aèng è ramo'en saèngghâ tamennan geofit sè bisa oḍi' è periode sè ta' ngontongaghi kalabân matahan organ panyèmpenan bâbâ tana bisa èyangghep mènangka sukulen. Ḍâlem hortikultura, istila sukulen kadhâng èkajhâbhâ'aghi ḍâri tombuwân sè èyangghep sareng ahli botani mènangka sukulen, akadhi kaktus. Tamennan sukulen sègghut ètamen mènangka tamennan hèyas karana abâssenna sè mencolok bân ta' biasa, sarta kamampowanna ka'angghuy tombu jurna nalèkana ta' patè èrabât.

 Katerrangan 
jmpl|Contona sukulen panèka Aloe polyphylla 
Tamennan sukulen panèka tamennan kowat è kabâḍâ'ân kakerrèngan kalabân ḍâun, bhungka, otabâ ramo' adhâghing bân anḍi' jaringan panyèmpennan aèng. Pan-bârâmpan sombher akajhâbhâ'aghi ramo' bân nerrangngaghi sukulen mènangka "tamennan kalabân bhungka bân ḍâun sè tebbel, adhâghing, bân bârâ, mampo abhâreng kalabân lingkungan sè kerrèng. Parbhidhâ'ân panèka apangaro ḍâ' hubunganna sukulen bân geofit (tamennan sè bisa oḍi' è mosèm sè ta' ngontongaghi mènangka tonas otabâ organ bâbâ tana).Beentje 2010, kaca. 32. Organ bâbâ tana panèka akadhi umbi (bulb, corm, tuber), sè segghudhân adhâghing bân anḍi' jaringan panyèmpennan aèng. Dhâddhi, manabi tamennan kalabân ramo' sè bisa nyèmpen aèng tamaso' sukulen, bânnya'an geofit bhâkal ègolongngaghi mènangka sukulen.

 Sombher